Ruža Ignatova

Ruža Plamenova Ignatova (; s. 30. toukokuuta 1980) on bulgarialaissyntyinen kansainvälinen kryptovaluuttahuijari ja karkuri.Ruja Ignatova FBI, viitattu 2.9.2023Jenni Uotinen, Tänään tv:ssä: Miljardeja huijannut nainen on yksi FBI:n etsityimmistä ihmisistä – Kytkös Suomeen Iltalehti 20.4.2023, viitattu 2.9.2023

Ignatova vietti varhaiset vuotensa työväenluokkaisessa perheessä Rusessa. Hän muutti vuonna 1990 perheensä kanssa Saksan Schrambergiin, jossa tytön koulumenestys oli erinomainen. 18-vuotiaana Ignatova pääsi stipendillä Konstanzin yliopistoon. Vuonna 2005 hän sai tohtorin arvon oikeustieteessä. Lisäksi hän valmistui maisteriksi eurooppalaisessa vertailevassa oikeustieteessä Oxfordin yliopistosta. Vuonna 2008 Ignatova liittyi McKinsey & Companyn palvelukseen Sofiassa sijainneeseen konsultointitoimistoon. Hän pääsi työskentelemään maailman johtaviin kuuluvien pankkien kanssa. Hän myös puhui sujuvaa venäjää ja lensi usein Moskovaan konsultoimaan pankkeja. Sofian konsultointitoimisto suljettiin vuonna 2009 ja Ignatova menetti työnsä. Hän työskenteli lyhyesti Bulgarian suurimman sijoitusyhtiön palveluksessa ja harkitsi oman kosmetiikkalinjansa perustamista. Ignatova alkoi kuitenkin alkuvuodesta 2013 tutkia Bitcoinia, josta sai ajatuksen perustaa "vähemmän anarkinen" kryptovaluutta.Brad Hamilton, Inside the life and crimes of the new addition to the FBI’s 10 Most Wanted Ruja Ignatova New York Post 10.8.2022, viitattu 2.9.2023

Ignatova perusti vuonna 2014 Sebastian Greenwoodin avulla OneCoinin, jota mainostettiin "Bitcoinin tappajana" ja "rahan tulevaisuutena". Miljoonia ihmisiä houkuteltiin tekemään sijoituksia, joille luvattiin 50-kertainen tuotto. Jopa pelkästään Suomessa sijoittajia oli kymmeniätuhansia. Väitettyä kryptovaluuttaa ei todellisuudessa ollut olemassa vaan kyse oli pyramidihuijauksesta, joka suoritettiin verkostomarkkinoinnin tavoin. Tuotot jäivät Ignatovalle ja hänen lähipiirilleen.Tuomo Yrttiaho, Seurapiirijulkkis Ruja Ignatova piti jättimäiset juhlat ja katosi – on nyt yksi maailman etsityimmistä rikollisista Ilta-Sanomat 20.4.2023, viitattu 2.9.2023 Petoshyödyn suuruudesta on esitetty arvioita väliltä 4 miljardia dollariaRob Byrne, Cryptoqueen: Adviser to missing fugitive disappears BBC 9.6.2023, viitattu 2.9.2023 ja 15 miljardia euroa. Jo ennen OneCoin-huijausta Ignatova oli isänsä kanssa osallistunut petolliseen liiketoimintaan ostamansa saksalaisen valimoyrityksen kautta 2010-luvun alussa.

Ignatova sai aviomiehensä Björn Strehlin kanssa tyttären vuonna 2016.Ruth Gitonga, Ruja Ignatova: Where is the founder of the Ponzi scheme OneCoin? Briefly, viitattu 3.9.2023

 Katoaminen ja jälkivaiheet 
Ignatovaa vastaan nostettiin syytteet Yhdysvalloissa 12. lokakuuta 2017 ja asetettiin liittovaltiollinen pidätysmääräys. Ignatova järjesti vuonna 2017 suurimuotoiset juhlallisuudet. 25. lokakuuta 2017 hän matkusti Ryanairin lennolla Sofiasta Ateenaan. Tämän jälkeen hänestä ei ole tietoon tulleita vahvistettuja havaintoja. Hän on FBI:n kymmenen etsityimmän henkilön listalla. Ignatova oli vuonna 2022 listalle lisätyksi tullessaan sen ainoa nainen.Leo Sands, Missing Cryptoqueen: FBI adds Ruja Ignatova to top ten most wanted BBC 1.7.2022, viitattu 3.9.2023 FBI on luvannut jopa 5 000 000 Yhdysvaltain dollarin palkkion Ignatovan pidätykseen johtavan vihjeen antajalle. 

Bulgarialaisten tutkivien journalistien raportti johti kasvaviin spekulaatioihin siitä, että Ignatova olisi kadonneena olemisensa aikana tullut murhatuksi. Lähteenä tiedolle oli Interpolin haluama Krasimir Kamenov-Karo. Kamenov-Karo oli syntynyt vuonna 1967 ja tuli itse kolmen muun ihmisen kanssa ammutuksi kuoliaaksi 25. toukokuuta 2023 Kapkaupungissa. Osa toimittajista yhdisti murhat Ignatovan katoamiseen.Wanted by Interpol Bulgarian Krasimir Kamenov-Karo was Murdered in South Africa Novinite 25.5.2023, viitattu 2.9.2023 FBI:n mukaan Ignatova on voinut siirtyä Saksan passia käyttäen Arabiemiraatteihin, Saksaan, Kreikkaan tai Itä-Eurooppaan. Islantilainen malli Asdis Ran oli Ignatovan ystävä vuodesta 2009. Hän on paljastanut runsaasti yksityiskohtia Ignatovan huijauksen myötä saavuttamasta ylellisyydestä ja arvellut tämän paenneen vastuuta mahdollisesti Dubaihiin.

Luxemburgin kansalainen Frank Schneider oli Ignatovan yhteistyökumppani ja joutui pidätetyksi huhtikuussa 2021. Hän vietti seitsemän kuukautta vangittuna, mutta vapautettiin kotiarestiin Ranskaan, jossa hän odotti siirtoa Yhdysvaltoihin. Yhdysvalloissa häntä olisi odottanut enimmillään 40 vuoden vankeustuomio. Schneider oli toiminut Luxemburgin tiedustelupalvelun operaatiopäällikkönä ennen oman yrityksensä perustamista ja yhteistyötään Ignatovan kanssa. Schneider katosi loppukeväästä 2023. Ignatovan veli Konstantin Ignatov tunnusti syyllisyyden omalta osaltaan vuonna 2019 ja ryhtyi yhteistyöhön FBI:n kanssa. Rikoskumppaneihin kuului myös Sebastian Greenwood, jota odottaa oikeudenkäynti Yhdysvalloissa.

Ignatova on aiheena Johan von Mirbachin ohjaamassa Cryptoqueen-dokumenttisarjassa. Siinä haastatellaan muun muassa Frank Schneideria ja Tommi Vuorista, jota kutsuttiin Suomen OneCoin-maajohtajaksi ja joka ei katso tapahtunutta huijaukseksi vaan väärinkäsitykseksi.

 Lähteet 

Luokka:Bulgarialaiset henkilöt
Luokka:Saksalaiset rikolliset
Luokka:Talousrikoksista tuomitut henkilöt
Luokka:Vuonna 1980 syntyneet
Luokka:Elävät henkilöt
Luokka:Kadonneet henkilöt